Alyson Hannigan

Allison Lee Hannigan (født 24. marts 1974) er en amerikansk skuespiller. Hun er bedst kendt sine roller som Willow Rosenberg i tv-serien Buffy the Vampire Slayer (1997–2003), som Lily Aldrin i CBS' sitcom How I Met Your Mother (2005–2014), for hvilken hun vandt en People's Choice Award i 2009 og som Michelle Flaherty i American Pie-filmserien (1999–2012). Siden 2016 har Hannigan haft værtrollen på tryllekunstner-konkurrenceprogrammet Penn & Teller: Fool Us.

Opvækst 
Hannigan blev født i Washington, D.C., USA, som enebarn af Emilie (født Posner) Haas, en ejendomsmægler, og Alan Hannigan, en lastbilsfagforeningsmand. Hendes far er af irsk afstamning og hendes mor er af jødisk. Som fireårig begyndte Hannigan i Atlanta at optræde i reklamer, bl.a for fastfoodkæden McDonald's, forlystelsesparken Six Flags og for Oreos. Familien flyttede til Hollywood, da Hannigan var 11 år.

Hannigan boede med sin mor i Hollywood og gik på North Hollywood High School, mens hun gik til auditions, når hun besøgte sin far i Santa Barbara. Som teeanger babysittede Hannigan hendes fremtidige How I Met Your Mother-kollegas, Bob Saget, børn.Efter high school kom hun California State University, Northridge, hvor hun blev medlem af studenterforeningen Alpha Chi Omega og afsluttede skolen med en grad i psykologi.

Karriere 
Hannigans første store filmrolle var i My Stepmother Is an Alien, en science-fictionkomedie der havde premiere i 1988; en af hendes kolleger fra filmen, Seth Green, sluttede sig senere til det faste cast på Buffy som hendes karakters kæreste. I 1989 fik hun sin første faste rolle i en tv-serie, da hun blev castet til den kortlivede ABC sitcom Free Spirit.
I 1997 blev Hannigan valgt til at spille Willow Rosenberg, Buffy Summers' bedste ven i den populære tv-serie Buffy the Vampire Slayer. Serien blev en stor sucres og Hannigan modtog stor ros og opmærksomhed, hvilket førte til flere roller i ungdomsfilm, bl.a. American Pie (1999), Boys and Girls (2000), American Pie 2 (2001) og American Wedding (2003). Hun havde også gæsteoptrædner i Buffy spin-off'en, Angel, hvor hun genoptog sin rolle som Willow i et par afsnit, men kun frem til Buffy-serien blev afsluttet.

Først i 2004 havde Hannigan sin West End-debut, da hun medvirkede i sceneproduktionen af When Harry Met Sally... på Theatre Royal Haymarket i London, overfor Luke Perry.

I 2005 fik Hannigan den faste rolle som Lily Aldrin i hit-komedieserien How I Met Your Mother (2005-2014) og havde en tilbagevendende rolle som Trina Echolls i Veronica Mars. I februar 2006 spillede hun hovedrollen Julia Jones i Date Movie, en parodifilm om klicheer fra romantiske tøsefilm. Hun havde en gæsteoptræden i den animerede ABC-sitcom The Goode Family i 2009.

I 2012 genoptog Hannigan rollen som Michelle i den sidste film i American Pie-rækken, American Reunion. Siden 2016 har Hannigan været vært på tryllekunster-konkurrenceprogrammet Penn & Teller: Fool Us. I 2018 lagde Hannigan stemme til Ann Possible, Kims mor, i Disney Channels originale film om Kim Possible, som er baseret på tegnefilmsserien.

Privatliv 
Hannigan giftede sig med sin Buffy- og Angel-kollega Alexis Denisof på Two Bunch Palms Resort i Desert Hot Springs, California, den 11. oktober 2003. Parret bor i Encino i Los Angeles med deres to døtre: Satyana Marie Denisof (født marts 2009), og Keeva Jane Denisof (født maj 2012). Hannigans mand havde haft den tilbagevendende rolle i How I Met Your Mother som den upassende tv-vært og kollega til karakteren Robin, Sandy Rivers. 

Hannigan medvirkede i 2009 sammen med Emily Deschanel, Jaime King, Minka Kelly og Katharine McPhee i "video slumber party"-video som blev udgivet på FunnyorDie.com for at fremme opmærksomhed til brystkræftscreeninger for organisationen Stand Up 2 Cancer.

Filmografi

Film

Tv

Teater

Priser og nomineringer

Referencer

Eksterne henvisninger 

 
 

 

Skuespillere fra USA